באליפות העולם בשחייה שנערכה בבלגרד, יוגוסלביה לשעבר בשנת 1973 זכה פיטל ב-3 מדליות, 1 כסף ו-2 ארד. מדליית כסף במשחה שליחים 4x100 מטר מעורב בתוצאה של 3:53.24 דקות, אחרי ארצות הברית 3:49.49 דקות, ולפני קנדה (3:56.37 דקות). מדליות ארד במשחה ל-200 מטר חופשי בתוצאה של 1:53.97 דקות, אחרי ג'ים מונטגומרי מארצות הברית (1:53.02 דקות) וקורט קראמפהולץ אף הוא מארצות הברית (1:53.61 דקות) ובמשחה שליחים 4x100 מטר חופשי בתוצאה של 3:32.03 דקות, אחרי ארצות הברית 3:27.18 דקות וברית המועצות (3:31.36 דקות). בנוסף, הוא סיים במקום שביעי במשחה ל-100 מטר חופשי בתוצאה של 53.25 שניות ובמקום רביעי במשחה שליחים 4x200 מטר חופשי בתוצאה של 7:44.44 דקות.